**Užsienietis, kuris atvyksta į Lietuvos Respubliką vadovaujantis tarptautinių sutarčių, kurių dalyvė yra Lietuvos Respublika, nuostatomis**

(Vizos išdavimo tvarkos aprašo 70.17 p.)

**Užsienietis privalo sumokėti 120 Eur.** Jeigu įstatymų nustatytais atvejais jis atleidžiamas – turi pateikti dokumentus, patvirtinančius aplinkybes, dėl kurių jis atleidžiamas nuo šio mokesčio.

**Imami užsieniečio pirštų atspaudai.**

|  |  |
| --- | --- |
| **** | **Užsienietį priimančio** asmens **elektroniniu būdu** pateikto tarpininkavimo rašto dėl daugkartinės nacionalinės vizos išdavimo numeris**[[1]](#footnote-1)** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.  **Tarpininkavimo raštas pateikiamas** prisijungus prie Viešųjų paslaugų, susijusių su asmens ir kitų dokumentų išdavimu, konsultavimu, teikimo Lietuvos Respublikoje piliečiams ir užsieniečiams informacinės sistemos (EPIS) interneto puslapyje adresu [**https://epis.vrm.lt**](https://epis.vrm.lt/). |

**Užsieniečio pateikiami dokumentai** daugkartinei nacionalinei vizai gauti:

|  |  |
| --- | --- |
|  | [**nustatytos formos prašymas** išduoti nacionalinę vizą](http://www.migracija.lt/l.php?tmpl_into%5b0%5d=index&tmpl_name%5b0%5d=m_site_index2&tmpl_into%5b1%5d=middle&tmpl_id%5b1%5d=2052), **užpildytas naudojantis elektroninėmis paraiškos pildymo priemonėmis** (prašymas pildomas lotyniškais rašmenimis ir atspausdintas pateikiamas kartu su dokumentais vizai gauti). Prašymą išduoti nacionalinę vizą galima užpildyti interneto puslapyje adresu [**https://visa.vrm.lt/epm/**](https://visa.vrm.lt/epm/); |
|  | galiojantis **kelionės dokumentas** (išduotas per pastaruosius dešimt metų, kurio galiojimo laikas yra ne mažiau kaip 3 mėnesiais ilgesnis už prašomos išduoti vizos galiojimo laiką); |
|  | **viena** 35x45 mm dydžio **spalvota nuotrauka**; |
|  | **tarptautinėje sutartyje nurodyti dokumentai, o jeigu jie nenurodyti – dokumentai, patvirtinantys tarptautinėje sutartyje nurodytus atvykimo tikslą ir sąlygas** (žr. pastabą); |
|  | **dokumentas, patvirtinantis, kad turi pakankamai lėšų** (pvz., išrašas iš banko sąskaitos) ir (ar) gauna reguliarių pajamų (pvz., darbo sutartis):  **pragyventi** Lietuvos Respublikoje (pakankamas pragyvenimo lėšų dydis yra 1 minimalioji mėnesinė alga vienam mėnesiui, o nepilnamečiam užsieniečiui – 0,5 minimaliosios mėnesinės algos vienam mėnesiui);  ** grįžti** į kilmės valstybę ar užsienio valstybę, į kurią jis turi teisę vykti (pakankamas grįžimo lėšų dydis yra 1 minimalioji mėnesinė alga); |
|  | **sveikatos draudimą patvirtinantis dokumentas**:\*  garantuojantis būtinosios medicinos pagalbos, kaip ji apibrėžiama Lietuvos Respublikos sveikatos sistemos įstatyme, išlaidų ir išlaidų, galinčių atsirasti dėl užsieniečio grąžinimo į užsienio valstybę dėl sveikatos priežasčių (transportavimo, įskaitant asmens sveikatos priežiūros specialisto (specialistų) palydą), apmokėjimą;  **draudimo suma** turi būti ne mažesnė kaip **30 000 eurų**;  **galiojantis visą užsieniečio buvimo Lietuvos Respublikoje laikotarpį ir visose Šengeno valstybėse.**  **\* Jeigu pateikiamas tarpininkavimo raštas, sveikatos draudimą patvirtinantis dokumentas pateikiamas pareikalavus Lietuvos vizų tarnybai.** |

 **Pagal Lietuvos Respublikos Vyriausybės ir Kanados Vyriausybės susitarimą dėl jaunimo mainų** į Lietuvos Respubliką gali atvykti Kanados piliečiai, kurie yra:

– jauni piliečiai, įskaitant universitetinių ir neuniversitetinių aukštųjų mokyklų ar mokslinių tyrimų įstaigų absolventus, norintys tobulinti kvalifikaciją priimančiojoje valstybėje pagal iš anksto suderintą darbo sutartį, siekdami įgyti didesnių karjeros galimybių ir įrodo, kad yra sudarę iš anksto suderintą darbo sutartį;

– registruoti savo valstybės universitetinių ir neuniversitetinių aukštųjų mokyklų ar mokslinių tyrimų įstaigų studentai, norintys savo akademinių studijų programos dalį – stažuotę arba darbo praktiką, dėl kurios iš anksto susitarta, atlikti priimančiojoje valstybėje, įskaitant ir pagal tarp švietimo įstaigų sudarytas sutartis ir pateikia dokumentus, įrodančius išankstinę registraciją ar registraciją universitetinėje, neuniversitetinėje aukštojoje mokykloje ar mokslinių tyrimų įstaigoje arba įrodo, kad vyksta stažuotis arba atlikti darbo praktiką;

– jauni piliečiai, įskaitant registruotus studentus, ketinantys keliauti priimančiojoje valstybėje, kai jų buvimas susijęs su turizmu ir kultūrine pažintine veikla ir retkarčiais dirbti, kad papildytų savo finansinius išteklius ir šiuos savo ketinimus patvirtina.

Jaunimo mainų programoje galima dalyvauti ne daugiau kaip du kartus ir tik tuo atveju, jeigu piliečiai atitinka reikalavimus pagal dvi išvardintas skirtingas kategorijas. Buvimo laikotarpiai turi būti su pertrauka. Kiekvieno buvimo trukmė gali būti ne ilgesnė kaip vieni metai.

Kanados piliečiai, ketinantys atvykti į Lietuvos Respubliką pagal jaunimo mainų programą prašymo išduoti nacionalinę vizą pateikimo metu turi būti 18 – 35 m. amžiaus; turėti galiojantį pasą ir grįžimo bilietą arba pakankamai finansinių išteklių jį nusipirkti; į Lietuvos Respubliką vyksti vieni (be išlaikytinių); įrodyti, kad turi pakankamai finansinių išteklių, reikalingų savo poreikiams tenkinti buvimo pradžioje; sumokėti visus nustatytus mokesčius; turėti sveikatos draudimą visam buvimo Lietuvoje laikotarpiui.

Kanados piliečiams, turintiems teisę pasinaudoti jaunimo mainų programa ir turintiems tuo pagrindu išduotą daugkartinę nacionalinę vizą, jiems atvykus į Lietuvos Respubliką ir neatsižvelgiant į padėtį darbo rinkoje, gali būti išduotas leidimas laikinai gyventi ir leidimas dirbti jų teisėto buvimo laikotarpiu.

 **Pagal Lietuvos Respublikos Vyriausybės ir Naujosios Zelandijos Vyriausybės susitarimą dėl darbo atostogaujant programos** į Lietuvos Respubliką gali atvykti Naujosios Zelandijos piliečiai, kurie nori atostogauti, kartu turėdami galimybę studijuoti ir įgyti darbo patirties ir kurie:

– prašymo pateikimo dieną yra nuo 18 iki 30 metų amžiaus;

– turi galiojantį kelionės dokumentą, išduotą per pastaruosius 10 metų, kurio galiojimo laikas yra ne mažiau kaip 3 mėnesiais ilgesnis už prašomos išduoti vizos galiojimo laiką;

– nurodo, kad pagrindinis kelionės į Lietuvos Respubliką tikslas yra dalyvavimas darbo atostogaujant programoje, t. y. atostogos, o darbas ar studijos – ne pagrindinė apsilankymo priežastis;

– nevyksta su išlaikytiniais;

– pateikia dokumentą, patvirtinantį, kad turi pakankamai lėšų ir (ar) gauna reguliarių pajamų pragyventi Lietuvos Respublikoje, bei lėšų grįžti į kilmės valstybę ar užsienio valstybę, į kurią jis turi teisę vykti;

– turi sveikatos draudimą patvirtinantį dokumentą;

– yra sumokėjęs Lietuvos Respublikos teisės aktais nustatytą mokestį už prašymą išduoti daugkartinę nacionalinę vizą;

– anksčiau nedalyvavo šioje darbo atostogaujant programoje.

Naujosios Zelandijos piliečiams, atvykusiems į Lietuvos Respubliką pagal darbo atostogaujant programą, netaikomas Lietuvos Respublikos įstatymuose ir kituose teisės aktuose nustatytas reikalavimas įsigyti leidimą dirbti. Pažymėtina, kad pagal darbo atostogaujant programą į Lietuvos Respubliką atvykusiems Naujosios Zelandijos piliečiams nesuteikiamas leidimas įsidarbinti nuolatiniam darbui arba dirbti pas tą patį darbdavį ilgiau nei 6 mėnesius buvimo Lietuvos Respublikos teritorijoje laikotarpiu.

 **Pagal Lietuvos Respublikos Vyriausybės ir Japonijos Vyriausybės susitarimą (taikomas nuo 2019-04-01) dėl darbo atostogaujant programos** į Lietuvos Respubliką galės atvykti Japonijos piliečiai, gyvenantys Japonijoje, kurie:

– nurodo, kad pagrindinis kelionės į Lietuvos Respubliką tikslas yra atostogauti;

– prašymo pateikimo dieną yra nuo 18 iki 30 metų amžiaus;

– nevyksta su išlaikytiniais, išskyrus tuos, kurie turi pagal minėtą susitarimą išduotą daugkartinę nacionalinę vizą ar kitą Lietuvos Respublikos išduotą vizą;

– turi galiojantį kelionės dokumentą, išduotą per paskutinius 10 metų, kurio galiojimo laikas yra ne mažiau kaip 3 mėnesiais ilgesnis už prašomos išduoti vizos galiojimo laiką;

– turi grįžimo bilietą arba pakankamai lėšų tokiam bilietui įsigyti;

– pateikia dokumentą, patvirtinantį, kad turi pakankamai lėšų ir (ar) gauna reguliarių pajamų pragyventi Lietuvos Respublikoje daugkartinės nacionalinės vizos galiojimo laikotarpiu;

– nurodo, kad ketina išvykti iš Lietuvos Respublikos pasibaigus daugkartinės nacionalinės vizos galiojimo laikotarpiui;

– anksčiau nedalyvavo darbo atostogaujant programoje;

– turi sveikatos draudimą patvirtinantį dokumentą.

Japonijos piliečiams, atvykusiems į Lietuvos Respubliką pagal darbo atostogaujant programą netaikomas Lietuvos Respublikos įstatymuose ir kituose teisės aktuose nustatytas reikalavimas įsigyti leidimą dirbti, jie gali įsidarbinti ir registruotis į mokymo kursus ar mokytis iki 6 mėnesių buvimo Lietuvos Respublikos teritorijoje laikotarpiu, tačiau jiems nesuteikiamas leidimas įsidarbinti nuolatiniam darbui arba dirbti pas tą patį darbdavį ilgiau nei 6 mėnesius buvimo Lietuvos Respublikos teritorijoje laikotarpiu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prašymas dėl nacionalinės vizos išdavimo ir prie jo pridedami dokumentai teikiami Lietuvos vizų tarnybai užsienio valstybėje arba per išorės paslaugų teikėją. Jeigu valstybėje, kurioje teisėtai gyvena prašymą išduoti vizą pateikiantis asmuo, nėra Lietuvos vizų tarnybos arba išorės paslaugų teikėjo, prašymas ir dokumentai gali būti pateikti bet kuriai Lietuvos vizų tarnybai užsienyje arba per bet kurį išorės paslaugų teikėjo prašymų išduoti vizą priėmimo centrą.Jeigu užsienietis nėra valstybės, kurioje pateikia dokumentus nacionalinei vizai gauti, pilietis, jis turi pateikti dokumentus, patvirtinančius jo teisinę padėtį šioje valstybėje. Prašymo išduoti nacionalinę vizą nagrinėjimo metu nustačius, kad užsienietis valstybėje, kurioje pateiktas prašymas, yra neteisėtai, jo nagrinėjimas nutraukiamas.

Prašymas dėl nacionalinės vizos išdavimo ir prie jo pridedami dokumentai gali būti pateikti vizų tarnybai Lietuvoje, jeigu užsienietis Lietuvos Respublikos teritorijoje yra teisėtai.

Jeigu iš prašymą išduoti nacionalinę vizą pateikiančio užsieniečio dėl ankstesnio prašymo buvo paimti pirštų atspaudai likus mažiau nei 59 mėnesiams iki naujo prašymo išduoti nacionalinę vizą pateikimo dienos, jie nukopijuojami į vėlesnį prašymą. Šiuo atveju užsieniečio vardu dokumentus nacionalinei vizai gauti gali pateikti įgaliotas asmuo. Jis privalo pateikti notarine ar jai prilyginta forma patvirtintą įgaliojimą arba juridinio asmens patvirtintą įgaliojimą. Įgaliotam asmeniui užsieniečio vardu teikiant dokumentus vizų tarnybai Lietuvoje, užsienietis Lietuvos Respublikos teritorijoje turi būti teisėtai.Jei kyla įtarimų dėl užsieniečio kelionės tikslo, pateiktų dokumentų autentiškumo, vizų tarnybos valstybės tarnautojas, norėdamas įsitikinti užsieniečio patikimumu, gali pareikalauti, kad užsienietis dokumentus pateiktų asmeniškai, o esant pagrįstų abejonių dėl užsieniečio tapatybės – paimti pirštų atspaudus, netaikant nurodyto laikotarpio.

Prašymui išduoti nacionalinę vizą kartu su pridėtais dokumentais pateikti ir nagrinėti *mutatis mutandis* taikomos Vizų kodekso (2009-07-13 Europos Parlamento ir Tarybos reglamentas (EB) Nr. 810/2009) 6 straipsnio, taip pat II ir III skyrių nuostatos. Jeigu prašymas išduoti nacionalinę vizą pateikiamas kitu būdu, nei nustatyta Vizų kodekse, prašymas nenagrinėjamas ir apie tai pranešama prašymą pateikusiam asmeniui.

Jeigu vizų tarnybai teikiamos tik dokumentų kopijos – jų tikrumas turi būti paliudytas dokumentų kopijų tikrumo paliudijimo teisę turinčio asmens ar institucijos.

Ne lietuvių kalba sudaryti dokumentai vizų tarnybai Lietuvoje pateikiami kartu su vertėjo parašu patvirtintu vertimu į lietuvių kalbą.

Dokumentas, patvirtinantis, kad užsienietis turi pakankamai lėšų (banko pažyma) ir (ar) gauna reguliarių pajamų pragyventi Lietuvos Respublikoje bei lėšų grįžti į kilmės valstybę ar užsienio valstybę, į kurią jis turi teisę vykti, gali būti pateikti surašyti originalia anglų kalba arba gali būti pateiktas kita kalba surašyto šio dokumento vertimas į anglų kalbą (dokumentų tikrumas turi būti paliudytas dokumentų kopijų tikrumo paliudijimo teisę turinčio asmens ar institucijos). Vizų tarnybos Lietuvoje reikalavimu užsienietis privalo pateikti vertėjo parašu patvirtintus šių dokumentų vertimus į lietuvių kalbą.

Vizų tarnybos valstybės tarnautojas, pagrįstais atvejais (pavyzdžiui, siekdamas išsiaiškinti užsieniečio atvykimo į Šengeno erdvę aplinkybes; kilus pagrįstų abejonių dėl pateiktų dokumentų autentiškumo arba jų turinio teisingumo; siekdamas nustatyti, ar nėra atsisakymo išduoti nacionalinę vizą pagrindų, nurodytų Užsieniečių teisinės padėties įstatymo 19 straipsnyje) gali pakviesti prašymą išduoti nacionalinę vizą pateikusį užsienietį pokalbio ir (arba) paprašyti pateikti papildomus dokumentus, patvirtinančius prašyme išduoti nacionalinę vizą ir kartu su juo pateiktuose dokumentuose nurodytus duomenis.

Sprendimas dėl prašymo išduoti nacionalinę vizą priimamas per 15 kalendorinių dienų nuo prašymo priėmimo dienos. Šis laikotarpis atskirais atvejais gali būti pratęstas iki 45 kalendorinių dienų.

1. Tarpininkavimo raštas pateikiamas tik tais atvejais, jeigu pagal tarptautinių sutarčių nuostatas užsienietis vyksta dirbti pagal iš anksto suderintą darbo sutartį, stažuotis, atlikti praktiką pagal išankstinį susitarimą ar užsiimti kita veikla Lietuvos Respublikos juridiniame asmenyje. [↑](#footnote-ref-1)